Document ID: /roh_data/filtered/Bilingualer_Corpus_interleaved-it-rm.jsonl.gz/1130

This is a text translated from Italian to Rumantsch Grischun.
Stabiliti i progetti in votazione il 24 settembre

Domenica 24 settembre 2006 il Popolo dovrà decidere su due progetti cantonali e su tre federali. Dopo la riuscita del referendum contro la revisione parziale della legge sulla caccia e la protezione della selvaggina nel Cantone dei Grigioni (Legge sulla caccia) il Governo ha fissato la votazione su questo progetto per il 24 settembre 2006. Nella stessa data si voterà sulla revisione parziale della Costituzione cantonale approvata dal Gran Consiglio il 14 giugno 2006 (nuovo art. 50 cpv. 3: delega di competenze legislative agli istituti cantonali autonomi).

A livello federale andranno in votazione il 24 settembre 2006 i seguenti progetti: l'iniziativa popolare del 9 ottobre 2002 "Utili della Banca nazionale per l'AVS" (decreto federale del 16 dicembre 2005), la legge federale del 16 dicembre 2005 sugli stranieri e la modifica del 16 dicembre 2005 della legge sull'asilo.

Entrano in vigore la nuova legge sugli avvocati e la nuova ordinanza sugli avvocati

Il 1° luglio 2006 il Governo porrà in vigore la nuova legge cantonale sugli avvocati. La legge, emanata dal Gran Consiglio nella sessione di febbraio 2006, è stata sottoposta a referendum facoltativo con la pubblicazione nel Foglio ufficiale cantonale del 23 febbraio 2006. Il 24 maggio 2006 il termine di referendum è scaduto inutilizzato. Con l'entrata in vigore della legge il Governo emana inoltre un'ordinanza sugli avvocati. Dal punto di vista materiale la nuova ordinanza si basa in sostanza su quelle disposizioni della vigente ordinanza sull'abilitazione e l'esercizio della professione da parte degli avvocati, emanata dal Gran Consiglio, che non dovevano essere inserite nella nuova legge sugli avvocati. L'ordinanza contiene disposizioni sull'esame di avvocatura, sulle pubblicazioni (registro degli avvocati e elenco pubblico, nonché rilascio del certificato d'abilitazione), sul registro delle misure disciplinari e sull'indennità della Commissione di vigilanza. L'ordinanza contiene anche le basi per le tasse che possono essere riscosse sulla base della legge federale sulla libera circolazione degli avvocati e della legge cantonale sugli avvocati.

Dai comuni e dalle regioni

- Progetto collettivo "Maltempo 2005": il Governo ha approvato il progetto collettivo "Maltempo 2005" di diversi comuni. Alle spese sussidiabili pari a 5'715'000 franchi vengono versati sussidi cantonali per un totale di 953'750 franchi. Il progetto prevede lavori di ripristino delle opere di protezione e degli impianti di urbanizzazione. Ne sono interessati oltre 150 oggetti con danni pari ad un totale di 5'715'000 franchi che si ripartiscono su 47 committenti.

- Schiers: il progetto singolo "Maltempo 2005, ripristino di impianti di urbanizzazione e di opere di protezione Schiers" del Comune di Schiers viene approvato. Alle spese sussidiabili pari a 1'570'000 franchi viene versato un sussidio cantonale di 294'300 franchi.

- Susch: il progetto per l'arginatura Susasca (progetto successivo inondazione agosto 2005) sul territorio del Comune di Susch viene approvato. Alle spese preventivate in 1'590'000 franchi viene versato un sussidio cantonale di 397'500 franchi.

- Fuldera: al Comune di Fuldera viene erogato un sussidio di 22'540 franchi per le spese sussidiabili per la 5a tappa del risanamento e dell'ampliamento degli impianti di approvvigionamento di acqua potabile di Fuldera.

- Luzein: lo Statuto del Circolo di Luzein del 21 maggio 2006 viene approvato.

- Laax: la revisione parziale dello Statuto, decisa in occasione dell'Assemblea patriziale del Comune di Laax del 30 maggio 2006, viene approvata.

- Trimmis/Zizers/Untervaz: sulla Untervazerstrasse tra Trimmis/Zizers e Untervaz la velocità nell'area del nodo di traffico "Hotel Fünf Dörfer" viene ridotta su una lunghezza di ca. 120 metri da 80 km/h a 60 km/h.

- Hinterrhein: all'interno di tutto l'abitato di Hinterrhein la velocità massima viene fissata a 30 km/h e viene introdotta una "zona con limite di velocità massimo di 30 km/h".

Sussidi cantonali a favore di diverse istituzioni

- Associazione Coppa del Mondo Lenzerheide: all'Associazione Coppa del Mondo Lenzerheide viene garantito un sussidio di 140'000 franchi per lo svolgimento della Finale di Coppa del Mondo FIS di sci alpino Lenzerheide 2007 con la condizione della partecipazione finanziaria dei comuni interessati nella misura prevista.

- Ripari "Alp Grüm" della Ferrovia Retica: il Governo ha approvato il progetto "Sistemazione e completamento dei ripari Alp Grüm" della Ferrovia Retica. Alle spese sussidiabili di 900'000 franchi viene garantito un sussidio cantonale del 15 percento o di al massimo 135'000 franchi.

- Progetto di ricerca: per il progetto di ricerca "Cambiamento culturale nei Grigioni. Strutture, prassi, esperienze" (titolo) dell'Istituto per la ricerca culturale nei Grigioni viene concesso un sussidio unico di al massimo 70'000 franchi.

- Riattazione della cascina sull'Alp de Lagh: per la riattazione della cascina e della stalla sull'Alp de Lagh, Comune di Verdabbio, Val Cama, viene versato un sussidio di 56'000 franchi.

- Museo della natura dei Grigioni: per il cofinanziamento del progetto "Accesso interattivo alle raccolte" della Fondazione Collezione Museo della natura dei Grigioni viene versato un sussidio di 15'000 franchi.

- Progetto d'arte: il progetto d'arte "vom geben & nehmen. circolo" ottiene per gli interventi previsti nel Cantone dei Grigioni nel 2006/2007 un sussidio unico pari a 9'500 franchi.

- Aiuto umanitario: il Governo ha stanziato un importo complessivo di 34'000 franchi per in totale nove progetti di aiuto umanitario all'estero.

Progetti stradali

Il Governo ha stanziato complessivamente 2'580'000 franchi per la costruzione ed il risanamento di diversi tratti stradali:

- Strada dell'Oberalp: circonvallazione di Flims

- Strada per Vals: Tersnaus - St. Martin

Cancelleria dello Stato dei Grigioni

Organo: Governo

Fonte: it Cancelleria dello Stato dei Grigioni

Data: 22.06.2006

Fixà ils projects da votaziun dals 24 da settember

La dumengia, ils 24 da settember 2006, vegn il pievel ad avair da decider davart dus projects chantunals sco er davart trais projects federals. Suenter ch'il referendum cunter la revisiun parziala da la lescha davart la chatscha e la protecziun da selvaschina en il chantun Grischun (lescha da chatscha) è reussì, ha la regenza fixà la data da la votaziun dal pievel davart quest project sin ils 24 da settember 2006. Il medem di vegn er votà davart la revisiun parziala da la constituziun chantunala ch'era vegnida deliberada dal cussegl grond ils 14 da zercladur 2006 (nov art. 50 al. 3: delegaziun da cumpetenzas legislativas als instituts chantunals autonoms).

Sin plaun federal vegn votà ils 24 da settember 2006 davart ils suandants projects: l'iniziativa dal pievel dals 9 d'october 2002 "Ils gudogns da la banca naziunala per la AVS" (conclus federal dals 16 da december 2005), la lescha federala dals 16 da december 2005 davart las persunas estras e la midada dals 16 da december 2005 da la lescha d'asil.

La nova lescha e la nova ordinaziun davart las advocatas ed ils advocats entran en vigur

La regenza grischuna metta en vigur per il 1. da fanadur 2006 la lescha chantunala davart las advocatas ed ils advocats. La lescha ch'era vegnida relaschada dal cussegl grond en la sessiun da favrer 2006 è vegnida suttamessa al referendum facultativ tras la publicaziun en il fegl uffizial dal chantun dals 23 da favrer 2006. Il termin da referendum è scadì ils 24 da matg 2006 senza esser vegnì duvrà. Cun l'entrada en vigur da la lescha relascha la regenza ultra da quai in'ordinaziun davart las advocatas ed ils advocats. Materialmain sa basa la nova ordinaziun en emprima lingia sin quellas disposiziuns da l'ordinaziun veglia dal cussegl grond davart l'attest da qualificaziun e la pratica professiunala dals advocats (ordinaziun d'advocats), las qualas n'han betg pudì vegnir transferidas en la nova lescha davart las advocatas ed ils advocats. L'ordinaziun cuntegna disposiziuns davart l'examen d'advocatas e d'advocats, davart las publicaziuns (register da las advocatas e dals advocats e glista publica sco er concessiun da l'attest da qualificaziun), davart il register da las mesiras disciplinaras sco er davart l'indemnisaziun da la cumissiun da surveglianza. L'ordinaziun cuntegna er la basa per las taxas che pon vegnir incassadas tenor la lescha federala davart la libra circulaziun da las advocatas e dals advocats e tenor la lescha chantunala davart las advocatas ed ils advocats.

Da vischnancas e regiuns

- Project collectiv "malauras 2005": La regenza ha approvà il project "malauras 2005", in project collectiv da differentas vischnancas. Als custs cun dretg da subvenziun da 5'715'000 francs vegnan garantidas contribuziuns chantunalas da totalmain 953'750 francs. Il project collectiv cuntegna lavurs da reparaziun vi d'ovras da protecziun e vi da stabiliments d'avertura. Il project cumpiglia passa 150 objects donnegiads cun ina summa totala dals donns da 5'715'000 francs che sa repartan sin 47 patrunas e patruns da construcziun.

- Schiers: Il project singul "malauras 2005, reparaziun dals stabiliments d'avertura e dals rempars d'aual, Schiers" da la vischnanca da Schiers vegn approvà. Als custs cun dretg da subvenziun dad 1'570'000 francs vegn garantida ina contribuziun chantunala da 294'300 francs.

- Susch: Il project per ils rempars da la Susasca (project consecutiv da las auas grondas da l'avust 2005) sin il territori da la vischnanca da Susch vegn approvà. Per ils custs calculads cun 1'590'000 francs vegn approvada ina contribuziun chantunala da 397'500 francs.

- Fuldera: Per la 5avla etappa da la sanaziun e da l'engrondiment dal provediment cun aua da baiver da Fuldera vegn concedida a la vischnanca da Fuldera ina contribuziun pauschala da 22'540 francs.

- Luzein: La constituziun dal circul da Luzein dals 21 da matg 2006 vegn approvada.

- Laax: La revisiun parziala dals statuts, ch'è vegnida concludida da la radunanza da la vischnanca burgaisa da Laax dals 30 da matg 2006, vegn approvada.

- Trimmis/Zizers/Vaz sut: Sin la via da Vaz sut tranter Trimmis/Zizers e Vaz sut vegn reducida la sveltezza dad 80 km/h a 60 km/h sin ina lunghezza da ca. 120 meters en il sectur dal center da traffic da l'hotel "Fünf Dörfer".

- Valragn: En tut il vitg da Valragn vegn fixada la sveltezza maximala a 30 km/h ed introducida ina "zona da tempo 30".

Contribuziuns chantunalas a differentas instituziuns

- Uniun per il cup mundial da Lai: A l'uniun per il cup mundial da Lai vegn garantida ina contribuziun da 140'000 francs per manar tras a Lai il final dal cup mundial alpin da la FIS 2007. Quai sut la premissa che las vischnancas pertutgadas sa participeschian a la finanziaziun en il rom previs.

- Rempars da la viafier retica sin l'Alp Grüm: La regenza ha approvà il project da la viafier retica per reparar e per cumplettar ils rempars sin l'Alp Grüm. Als custs cun dretg da subvenziun da 900'000 francs vegn garantida ina contribuziun chantunala da 15 pertschient u da maximalmain 135'000 francs.

- Project da perscrutaziun: Per il project da perscrutaziun "Midada culturala en il Grischun. Structuras, praticas, experientschas" (titel da lavur) da l'institut per la perscrutaziun da la cultura grischuna vegn concedida ina contribuziun unica en l'autezza da maximalmain 70'000 francs.

- Restauraziun da la chamona Alp de Lagh: Per restaurar la chamona e la stalla da l'Alp de Lagh, vischnanca da Verdabbio, Val Cama, vegn pajada ina contribuziun da 56'000 francs.

- Museum da la natira dal Grischun: Per confinanziar il project "access interactiv a las collecziuns" da la fundaziun "collecziun dal museum da la natira dal Grischun" vegn pajada ina contribuziun da 15'000 francs.

- Project d'art: Per las intervenziuns planisadas en il chantun Grischun ils onns 2006/2007 survegn il project d'art "vom geben & nehmen. circolo" ina contribuziun finanziala unica da 9'500 francs.

- Agid umanitar: Per totalmain nov projects umanitars d'agid a l'exteriur ha la regenza deliberà ina summa totala da 34'000 francs.

Projects da vias

La regenza ha approvà totalmain 2'580'000 francs per construir e per sanar divers trajects da vias:

- via sursilvana: sviament da Flem

- via da Val S. Pieder: Tersnaus - S. Martin

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 22.06.2006